Regeringen har indkaldt til pressemøde onsdag aften klokken 19. Her vil blandt andre sundheds- og ældreministeren gøre status på covid-19 i Danmark samt komme med en udmelding om, at de nuværende tiltag og restriktioner forlænges. Pressemødet bliver sendt på TV 2, hvor der derfor ikke vil være regionale nyheder fra TV2 Nord at finde klokken 19.30. Du kan dog stadig få dagens nyhedsoverblik fra Nordjylland. De regionale nyheder bliver nemlig sendt på det sædvanlige sendetidspunkt klokken 19.30 på TV2 Nord Salto. Du kan også se den regionale nyhedsudsendelse direkte på tv2nord.dk eller i TV2 Nords app, som du finder der, hvor du plejer at hente apps til din smartphone eller tablet.

Opsummering:
Regeringen holder pressemøde om corona-situationen fra klokken 19, og det betyder, at de regionale nyheder fra TV2 Nord klokken 19.30 ikke bliver sendt på TV 2. Du kan stadig se med på TV2 Nord Salto.